सैलरी मिली तो निगम के 13 कांट्रेक्ट ड्राइवरों की स्ट्राइक, आश्वासन पर माने
नगरनिगम ने कांट्रेक्ट पर रखे 13 डिच ड्राइवरों को 5 महीने से सैलरी नहीं दी है। ड्राइवरों को सैलरी देने के लिए निगम को करीब 7 लाख रुपए की जरूरत है। ड्राइवरों ने काम ठप कर मशीनरी निगम के परिसर में खड़ी कर दी है। जब यहां आने वाले कौंसलर अफसर इतनी सारी डिच देखकर सवाल करने लगे तो ड्राइवरों ने अपनी तकलीफ बताई। ये सभी मशीनें कूड़ा उठाने में इस्तेमाल होती हैं। सफाई का काम कई घंटे इससे प्रभावित रहा है।
मेयर सुनील ज्योति कमिश्नर जीएस खैहरा के पास ये बात पहुंची थी कि निगम की डिच मशीनों पर कांट्रेक्ट सिस्टम पर काम कर रहे ऑपरेटर्स ने 5 महीने से वेतन नहीं मिलने पर काम बंद कर दिया है।
ड्राइवरों ने कहा- सैलरी के बगैर घर का खर्च कैसे चलाएं? काम रोकने पर हेल्थ अफसर डॉ. श्री कृष्ण ने जॉइंट कमिश्नर डॉ. जय इंदर सिंह से सैलरी का मसला रखा। सैलरी जल्द जारी होने का आश्वासन मिलने के बाद ड्राइवर काम पर वापस लौटे।
hin_Deva hin_Deva hin_Deva hin_Deva